Manila

Manila – Filipinų sostinė, didžiausias miestas ir pagrindinis uostas. 1,7 mln. gyventojų, visoje metropolinėje teritorijoje – 24,25 mln. gyventojų (2016 m.). Manila yra Lusono salos viduryje, rytiniame Manilos įlankos krante, prie Pasigo (Pasig) upės žiočių. Tai šalies komercinis, administracinis ir kultūros centras. Manilos metropolija užima 1787 km² plotą ir apima šiuos priemiesčius: Keson Sitis, Pasajus, Kalookanas, Makatis, Las Pinjasas, Malabonas, Mandalujongas, Marikina, Muntinglupa, Navotasas, Paranjakė, Pasigas, Paterosas, San Chuan del Montė, Tagigas ir Valensuela. Kartais Manila vadinama „Rytų perlu“. Iš trijų pusių miestą supa medžiai ir miškai.

Pavadinimo kilmė 
Manilos pavadinimas kilo iš tagalų frazės may-nilà, kuri reiškia „kur indigas randamas“. Nilà kilo iš sanskrito nīla (नील), kuri reškia indigą ir augalus, iš kurių šie naturalūs dažai išgaunami. Manilos pavadinimas kilo nuo indigo augalų, kurių buvo daug buvo apylinkėse, o ne dėl prekybos indigo dažais. Prekyba indigo dažais suklestėjo Maniloje tik XVIII a. Maynilà ispanų kalboje tapo Manila.

Yra daugybę kartų atmesta hipotezė, kad 1571 m. Manilos vietovę pasiekus ispanams, čia buvo nedidelė musulmonų gyvenvietė Maynilad vardu. Manoma, kad šis pavadinimas susijęs su augalu nilad – tai žydintis krūmas vandens hiacintas (lot. Eichhornia crassipes), kadaise labai plačiai augęs Pasigo upės krantuose. Tačiau šis augalas nesenai buvo atvežtas į Filipinus iš Pietų Amerikos, tad negalėjo būti pavadinimo priežastimi. Pavadinimo kildinimas neteisingas, net kai primenama, kad tagalai nilad vadino ir vietinį krūmą (lot. Scyphiphora hydrophyllacea) dėl jų kalbos ypatybės. Teigiama, kad laikui bėgant, Maynilad virto į Maynila, o pastarasis variantas tapo Manila. Tačiau tagalų kalbai žodžio gale esanti d raidė yra labai svarbi ir jie nebūtų jos atsisakę. Ispanai būtų išsaugoję priebalsę ar pakeitę ją kita, kaip nutiko Bakoro miesto pavadinimo atveju.

Galerija

Išnašos 

Sostinės
Milijoniniai miestai
Filipinų miestai